open-index/open-wikipedia-markdown huggingface dataset:
V16-moottori

**V16** tarkoittaa polttomoottoria, jonka 16 sylinteriä  on sijoitettu siten, että rakenne on kampiakselin pituusakselin suuntaisesti tarkasteltuna V-kirjaimen muotoinen. V16-moottori on luonnostaan värinätön, joten se ei tarvitse tasapainoakseleita.

Moottoreita käytetään muun muassa louhosautoissa, junien voimakoneena, suurimmissa (noin 200 tonnin) pyöräkuormaajissa ja kohtuullisen kokoisissa laivoissa. V16-moottoreiden iskutilavuus vaihtelee noin 10 ja 80 litran välillä. Tehoalue on noin 1&nbsp;000–15&nbsp;000 hevosvoimaa riippuen viritysasteesta ja iskutilavuudesta sekä käytettävästä polttoaineesta.

## Esimerkkisovelluksia
### Tuotannossa
* Cadillac Series 452-henkilöauton 45&nbsp;° V-16 kansiventtiilimoottori
* Cadillac Series 90-henkilöauton 135&nbsp;° V-16 sivuventtiilimoottori
* Marmon Sixteen-henkilöauton 45&nbsp;° V-16 kansiventtiilimoottori
* Wärtsilä 46
* Bugatti Tourbillon-henkilöauton 90&nbsp;° V-16

### Konseptina
* Rolls-Royce 100EX-koeauton (2004) 60° V16 [9000&nbsp;cm³] (BMW:n kehitelmä Rolls-Royce Phantom VII:n V-12 moottorista, muutama prototyyppi, ei tuotantoon)
* BMW 767iL-koeauton (1987) 60° V16 [6651&nbsp;cm³]
* Peerless-henkilöauton 45° V-16 [7613&nbsp;cm³] kansiventtiilimoottori (yksi kolmesta V16-prototyypistä alumiinirungolla ja -korilla vuonna 1932)

### Kilpa-autoina
*Auto Union Typ C

## Katso myös
* V6
* V8
* V10
* V12
* V20
## Lähteet
* 
### Viitteet
Blue Steel

**Blue Steel** voi tarkoittaa seuraavia:

* *Blue Steel*, *[[Kylmää terästä]]*, Kathryn Bigelow'n ohjaama poliisitrilleri
* Blue Steel, brittiläinen taisteluohjus
Hưng Yên (maakunta)

**Hưng Yên** on Vietnamin maakunta Punaisenjoen suiston alueella maan pohjoisosassa. Sen hallinnollinen keskus on Phố Hiến. Maakunnan pinta-ala on 2&nbsp;514,8 neliökilometriä, ja siellä on noin 3&nbsp;208&nbsp;400 asukasta (vuonna 2025). 

Hưng Yên jakautuu 93 kuntaan ja 11 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Thái Bìnhin maakunta. 

Hưng Yênin pääasialliset etniset ryhmät ovat varsinaiset vietnamilaiset, hoat, tàyt ja san diut. Maakunnassa viljellään hedelmäpuita, kuten longaaneja ja litsejä. 

## Lähteet

## Aiheesta muualla
Crete Senesi

**Crete Senesi** on Italiassa Sienan eteläpuolella, Toscanassa, oleva geologinen alue, jossa on kraatterimaisia maanvyörymiä ja paljaita rinteitä. Maisemaa leimaavat somerikot ja kivivyöryt. Vaaleilla savikentillä kasvaa ohuita sypressejä.

Alueen ydinosassa ovat pieni Buonconventon kaupunki, Monte Oliveton luostari ja Ascianon kylä. Seudulla on paljon patikointipolkuja ja päällystämättömiä niin sanottuja valkoisia teitä (), jotka hohtavat kesällä valkoisina.  Seudulla on myös pieni San Giovanni d’Asson kylä, missä on 1000-luvulla rakennettu romaaninen San Pietron kirkko. Kylästä pääsee kävellen Monte Olivetolle.

Muita seudun kyliä ovat Monteroni d’Arbia ja Rapolano Terme.

## Urheilu

Alueella kilpaillaan keväisin Strade Bianche -maantiepyöräilykilpailu, jonka lähtö- ja maalipaikka on Sienassa.

## Lähteet

## Aiheesta muualla

*Firenze ja Toscana, Tammi 2007
Hà Nam

**Hà Nam** on Vietnamin entinen maakunta. Se sijaitsi maan pohjoisosassa Punaisenjoen suiston alueella. Sen pääkaupunki oli Phủ Lý. Maakunnan pinta-ala oli 859,7 neliökilometriä, ja vuonna 2009 siellä oli 785&nbsp;057 asukasta.

Vuoden 2025 hallinnollisessa uudistuksessa Hà Nam liitettiin Ninh Bìnhin maakuntaan.

Hà Namin pääasiallinen etninen ryhmä ovat varsinaiset vietnamilaiset. 

## Lähteet

## Aiheesta muualla
Vieremän Koitto

**Voimistelu- ja Urheiluseura Vieremän Koitto ry** on Vieremän kunnassa Pohjois-Savossa toimiva urheiluseura. Se on perustettu vuonna 1912. Seuran lajivalikoimaan kuuluvat muun muassa hiihto ja yleisurheilu.

Vieremän Koitolla oli toimitilanaan vanha suojeluskuntatalo Rientola, jota laajennettiin 1960-luvulla rakentamalla lisäsiiveksi lentopallokentän kokoinen sali näyttämöineen. Rientola purettiin 2018 korjauskelvottomana ja tilalle rakennettiin kylätalo Rientola, joka toimii kylän tapahtumakeskuksena.

Merkittävimpiä vuosittaisia tapahtumia ovat Olli Remeksen muistohiihdot helmikuun lopulla ja Kohiseva Kokka -soututapahtuma kesän alussa.

Seuran menestyneimpiä urheilijoita ovat hiihdon olympiamitalisti Kerttu Niskanen ja hänen veljensä olympiavoittaja Iivo Niskanen, joka tosin ei huippuaikanaan ole enää edustanut seuraa. Vuonna 2013 Koitto voitti viestinhiihdon suomenmestaruuden joukkueella Marjaana Pitkänen, Eveliina Randelin ja Kerttu Niskanen. Edelliset yleisen sarjan hiihdon SM-mitalit Koitolle olivat tulleet 1970-luvulla naisten viestinhiihdosta. Menneiden vuosikymmenten huippuja oli 1960-luvun maileri Timo Huttunen. Vuoden 2025 Kalevan Kisoissa Mikko Kauppinen sai pronssia 5000 metrin ja 1500 metrin matkoilla.

## Lähteet

## Aiheesta muualla
* Vieremän Koitto
Norman Z. McLeod

**Norman Z. McLeod** (20. syyskuuta 1898 Grayling, Michigan &ndash; 27. tammikuuta 1964 Hollywood, Kalifornia) oli yhdysvaltalainen elokuvaohjaaja ja käsikirjoittaja. Hän aloitti uransa elokuvissa teini-ikäisenä animaattorina ja lyhytkomedioiden käsikirjoittajana.

McLeod palveli ensimmäisessä maailmansodassa hävittäjälentäjänä, ja oli vuonna 1927 apulaisohjaajana elokuvassa *[[Siivet (elokuva)|Siivet]]*. Hän on ohjannut muun muassa elokuvat *[[Neljä nolattua neroa (elokuva)|Neljä nolattua neroa]]* (1931), *[[Hevosen sulat]]* (1932) ja *[[Valkonaama]]* (1951). Käsikirjoittajana McLeod oli muun muassa elokuvassa *[[Papan poika seikkailemassa]]* (1931).

McLeod on saanut tähden Hollywood Walk of Famelle.

## Lähteet

## Aiheesta muualla
* 
*
Áo dài

**Áo dài** on perinteinen vietnamilainen pitkä asu, joka muodostuu mekosta ja housuista. Naiset käyttävät sitä arkivaatteenaan, miehet nykyisin enää juhlatilaisuuksissa kuten häissä ja hautajaisissa.

Varhaisimmat versiot áo dàista on kuvattu 1700-luvulta. Nykymuotonsa se sai 1930-luvulla.

Áo dài tehdään käyttäjälleen mittojen mukaan. Yläsa on vartalonmyötäinen, mekon helma ulottuu housujen päälle mutta siinä on syvään uurrettu halkio. Housunlahkeet ulottuvat kenkiin asti.

Áo dài on ollut aina suositumpi maan etelä- kuin pohjoisosassa. Myös yhä useampi ulkomaille muuttanut vietnamilainen on ottanut sen kansallispuvukseen.

Áo dài on samanlainen kuin indo-islamilaista kulttuuria seuraavien maiden salwar kameez, kurta, kuten Intia, Pakistan, jne.

## Lähteet

## Aiheesta muualla
Kanelikorvakottarainen

**Kanelikorvakottarainen** (*Agropsar philippensis*), myös *Sturnus philippensis*, on itäaasialainen varpuslintu. Sen elinympäristö ulottuu Venäjän Askoldilta ja Sahalinilta Kuriileille ja Japaniin, ei kuitenkaan Japanin eteläisille saarille. Lajin holotyypin kuvaili Johann Reinhold Forster Filippiineiltä 1781.

## Lähteet
Kyläkottarainen

**Kyläkottarainen** (*Gracupica contra*, myös *Sturnus contra*) on eteläaasialainen varpuslintu. Sen laaja elinympäristö ulottuu Pakistanin itäosista Intiaan, Etelä-Kiinaan, Indokiinaan sekä Sumatralle, Jaavalle ja Balille. Siitä tunnetaan viisi alalajia. Lajin holotyypin kuvaili Carl von Linné Kalkuttasta 1758.

## Lähteet
Richard L. Breen

**Richard L. Breen** (1918&ndash;1967) oli yhdysvaltalainen käsikirjoittaja. Hän aloitti radiokäsikirjoittajana ja oli muun muassa luomassa jännityskuunnelmasarjaa *[[Pat Novak for Hire]]* yhdessä Jack Webbin kanssa.

Hän sai Oscar-palkinnon käsikirjoituksestaan vuoden 1953 elokuvaan *[[Titanic (vuoden 1953 elokuva)|Titanic]]*. Oscar-ehdokkaana hän oli elokuvista *[[Berliinin raunioitten keskellä]]* (1948) ja *[[Armoton vihollinen]]* (1963). Muihin Breenin elokuvakäsikirjoituksiin kuuluu muun muassa *[[Niagara (elokuva)|Niagara]]* (1951).

## Lähteet

## Aiheesta muualla
* 
*
ICESat

**ICESat** (Ice, Cloud, and land Elevation Satellite) on NASAn kaukokartoitussatelliitti, joka laukaistiin avaruuteen 12. tammikuuta 2003 Delta II-kantoraketilla. Sen toiminta päättyi helmikuussa 2010.  Satelliitti pudotettiin ilmakehään ja se paloi 29. elokuuta 2010. 

Satelliitin ainoa mittalaite ol Geoscience Laser Altimeter System (GLAS), avaruudessa toimiva LIDAR. Satelliitti mittasi pääasiassa napa-alueiden pilvisyyttä ja jääpeitteiden paksuutta.

NASA kaavailee jatkomissiota : *ICESat-II*.  Se laukaistaisiin ehkä jo vuonna 2015. Vuosina 2010–2015 mittauksia ehkä tehdään DC-8-lentokoneesta. 

## Katso myös
*CryoSat

## Lähteet

## Aiheesta muualla
*ICESat (Goddard Space Flight Center)
*ICESat (Center for Space Research, University of Texas)
Pasi Kytösaho

**Pasi Kytösaho** (s. 1972) on suomalainen entinen mäkihyppääjä.

Kytösaho hyppäsi maailmancupissa ensi kertaa maaliskuussa 1992. Hän ei vielä saavuttanut pisteitä, ja osallistui seuraavina vuosina pääasiassa Continental Cupin kisoihin. Tammikuussa 1995 hän nousi jälleen takaisin maailmancupia kiertäneeseen ryhmään ja sijoittui parhaimmillaan osakilpailussa toiseksi Salpausselän kisoissa Lahden suurmäessä (1997). Kytösaho päätti hyppyuransa vuonna 1998, minkä jälkeen hän on muun muassa toiminut Paimion Urheilijoiden mäkihyppyvalmentajana.

Pasi Kytösahon poika Niko on myös mäkihyppääjä.

## Lähteet

## Aiheesta muualla
*
Sukunsa viimeinen

**Sukunsa viimeinen** on Jamalin niemimaalle neuvostovallan aikaan sijoittuva elokuva. Se perustuu tarinan kertojan Nadezda Pyrirkon lapsuuden kokemuksiin. Elokuva on valmistunut vuonna 2010 ja se ovat ohjanneet Anastasia Lapsui ja Markku Lehmuskallio.

## Juoni
Pieni nenetsityttö Neko (Aleksandra Okotetto) viedään vasten omaa ja perheensä tahtoa kotikodastaan sisäoppilaitokseen venäläiskylään. Kertomus sijottuu 1960-luvulle. Vieraaseen kulttuuriin ja uusiin tapoihin pakotettu Neko kapinoi venäläistämistä vastaan, ja hänestä tulee koulutovereidensa kiusan kohde sekä opettajien silmätikku.

## Lähteet

## Aiheesta muualla
* Mikko Pielan arvio Uudessa Suomessa 
* Elokuvan viralliset kotisivut
Stefan Richter

**Stefan Richter** (s. 1972 Tampere) on suomalainen, Saksassa koulunsa käynyt ravintolakokki. Hän tuli tunnetuksi sijoituttuaan toiseksi Yhdysvaltojen Top Chef -televisio-ohjelmassa sen viidennellä tuotantokaudella 2008–2009. Hän asui ja työskenteli tuolloin Yhdysvalloissa.

Stefan Richter syntyi Tampereella saksalais-tšekkiläisen arkkitehti-isän ja kokkina toimineen suomalaisen äidin perheeseen, joka muutti Saksaan kun poika oli seitsenvuotias. Richter kävi varusmiespalveluksen Suomessa, opiskeli hotelli- ja ravintola-alaa Saksan Immenstadtissa ja Bad Wörishofenissa ja suoritti sitten kondiittoriopintoja Sveitsin Zürichissä. Loppututkinnon hän sai Würzburg-Schweinfurtin ammattikorkeakoulusta. Richter teki töitä Saksassa, Thaimaassa ja Kanadassa kunnes muutti 1998 Yhdysvaltoihin ja pääsi töihin Ritz-Carlton-hotelliin Michiganin Dearbornissa. Sieltä hän siirtyi Las Vegasiin avatun Bellagio Hotelin keittiötiimiin, kunnes ryhtyi ravintolayrittäjäksi Kalifornian Santa Monicassa. Richter omisti siellä Stefan’s European Catering -pitopalvelun ja L.A Farm -nimisen ravintolan syksyyn 2014 saakka. Vuoden 2010 ajan hänellä oli myös ravintola nimeltä Stefan's on Montana, joka suljettiin tammikuussa 2011. Hän laittoi keväällä 2014 talonsa Santa Monicassa myyntiin ja muutti Suomeen. Hänellä oli vuonna 2014 oma tosi-tv-sarja *Richterin asteikko* TV5-kanavalla.

Yhdessä Restamax Oyj:n kanssa Stefan Richter on avannut Stefan’s Steakhouse -nimiset ravintolat 2010-luvulla Tampereelle, Turkuun, Helsinkiin, Jyväskylään, Rukalle ja Hankoon. Kesällä 2023 tämänniminen ravintola oli Helsingissä, Jyväskylässä, Levillä, Oulussa, Rukalla, Tampereella ja Vaasassa.

## Tuomiot
Richter tuomittiin elokuussa 2022 Pohjois-Savon käräjäoikeudessa kymmenen kuukauden ehdolliseen vankeuteen törkeästä veropetoksesta. Hän oli salannut verottajalta suuren osan henkilökohtaisista tuloistaan vuosina 2017–2020. 

Vuonna 2023 hän liikenneturvallisuuden vaarantamisesta 2600 euron sakot.
## Yksityiselämä
Richter osallistui vuonna 2014 Millionaire Matchmaker -tv-ohjelmaan Yhdysvalloissa. Hän on ollut aiemmin naimisissa, mutta eronnut.  Hän asui avoliitossa Riikka Vikmanin kanssa 2015–2019 Suonenjoella, ja heille syntyi vuoden 2016 lokakuussa poikalapsi. Richter ja Vikman erosivat vuonna 2019.

## Lähteet
Kauluskottarainen

**Kauluskottarainen** (*Gracupica nigricollis*, myös *Sturnus nigricollis*) on kaakkoisaasialainen varpuslintu. Sen elinympäristö ulottuu Myanmarista ja Kiinan etelä- ja lounaisosista Indokiinaan ja Thaimaahan. Laji on siirretty Taiwanille. Sen holotyypin kuvaili Gustaf von Paykull Guangdongista Kiinasta 1801.

## Lähteet
Callitriche pulchra

**Callitriche pulchra** on vesitähtien sukuun kuuluva äärimmäisen uhanalainen monivuotinen kasvi. Kasvia tavataan 100–300 metrin korkeudessa pienissä karstimaan kallioaltaissa, jotka kausittain täyttyvät 25–55 senttimetrin syvyydeltä sadevedellä. Kasvi kukkii maaliskuusta kesäkuuhun.

Kasvia tavataan Euroopassa ainoastaan Kreikkaan kuuluvilla Kárpathoksen, Kásoksen ja Gávdoksen saarilla. Afrikassa kasvia tavataan Koillis-Libyassa ja Aasiassa Itä-Kyproksella. *Callitriche pulchra* on suojeltu Kreikassa presidentin asetuksella.

## Lähteet
Loaded (yhtye)

**Loaded** (tunnettu myös nimellä **Duff McKagan's Loaded**) oli yhdysvaltalainen superyhtye, jonka yksi perustajista on Guns N' Roses -basisti Duff McKagan. Loaded perustettiin vuonna 1999 ja se sai suosiota varsinkin Guns N' Roses -faneilta, mutta se jäi tauolle vuonna 2002 Velvet Revolverin perustamisen takia. Velvet Revolverin hajottua vuonna 2008 Loaded palasi esiintymislavoille, ja studioon äänittämään uutta albumia. Yhtye julkaisi ensin Wasted Heart EP:n, joka sisälsi viisi kappaletta. Kesällä 2009 bändi julkaisi *[[Sick]]*-albumin. Sen jälkeen bändi on keikkaillut aktivisesti maailmalla, enimmäkseen kuitenkin Amerikassa.

## Diskografia
;Albumit
* *[[Episode 1999: Live]]* (1999)
* *[[Dark Days]]* (2001)
* *[[Sick]]* (2009)
* *[[The Taking]]* (2011)

;Muut
* *Wasted Heart* (2008) (Promo)
* *Wasted Heart EP* (2008)
* *Flatline* (2009) (Promo)
* *Sleaze Factory* (2009) (Promo)
* *No More* (2009) (Promo)
* *Dead Skin* (2011) (Promo)
Kohtaamisia

**Kohtaamisia** on Saara Cantellin vuonna 2010 valmistunut draamaelokuva. Elokuva kertoo seitsemän tarinaa seitsemästä naisesta, jotka sivuavat toisiaan.

Elokuva on saanut useita palkintoja, ja se esitettiin kesäkuussa 2010 Shanghain elokuvajuhlilla.

## Rooleissa
* Anneli Sauli
* Jenni Banerjee
* Meri Nenonen
* Johanna af Schultén
* Leena Uotila
* Maryan Guuleed
* Elena Spirina
* Rosa Salomaa
* Tommi Raitolehto
* Sampo Sarkola
* Yrjö Parjanne

## Palkinnot
* Hopeinen delfiini, 2010, Festroian elokuvafestivaalit, Portugali
*pääpalkinto sarjassa Baltic Films, Nordisch Filmitage, Saksa
## Arviot ja vastaanotto
Nyt-liitteen viisi kriitikkoa antoivat elokuvalle pistekeskiarvon 3,2/5.

## Lähteet

## Aiheesta muualla
* Kohtaamisia Nordisk Filmin sivuilla (sis. trailerin) 
* Kohtaamisia Suomen Elokuvasäätiön sivuilla
* Kohtaamisia Finnkinon sivuilla 
*
Jenő Fejes

**Jenő Fejes** () oli unkarilainen insinööri, hitsaustekniikan kehittäjä ja autonsuunnittelija.

Valmistuttuaan teknillisestä oppilaitoksesta vuonna 1896 Fejes sai työpaikan seuraavana vuonna ase- ja koneteollisuuteen keskittyneeltä yritykseltä. Vuodesta 1902 hän työskenteli Ranskan Le Havressa Westinghousella. Fejes suunnitteli yritykselle kilpa-auton, joka voitti vuonna 1907 Coup de la Presse -rallin. Fejes muutti takaisin Unkariin vuonna 1909 saatuaan siirron yrityksen Aradin toimipisteeseen.

Vuonna 1912 Fejes nimitettiin MÁG:n autonvalmistuksen tekniseksi johtajaksi. Mátyásföldin tehtaalla työskennellessään hän tutustui moottorinvalmistukseen liittyviin ongelmiin. Moottoreissa käytetyissä valuosissa oli usein mittavirheitä ja osat olivat tarpeettoman raskaita. Fejes arveli että useat ongelmat voitaisiin ratkaista hyödyntämällä tuohon aikaan nopeasti kehittyneitä hitsaus- ja kylmämuovausmenetelmiä.

Fejes siirtyi vuonna 1917 Ganz-Fiatin lentokonemoottoritehtaalle, jossa vastasi kotimaan markkinoille valmistettavien auto- ja lentokonemoottorien tuotannosta. Vuoden 1921 syyskuussa hän haki patentin uudenlaiselle sylinterinkannen rakenteelle ja vuotta myöhemmin kehittämälleen ajoneuvon rungolle.

Jenő Fejes perusti vuonna 1923 oman yrityksen Budapestiin. *[[Fejes|Fejes Lemezmotor- és Gépgyár Rt.]]* alkoi valmistaa Fejes-merkkisiä autoja, joissa valettujen osien käyttö oli korvattu kylmämuovatuilla ja hitsatuilla osilla. Tämän ansiosta autot olivat 30–35 % kevyempiä ja noin 20 % halvempia kuin vastaavat perinteisin menetelmin valmistetut autot.

Fejes neuvotteli alustavasti autojen lisenssivalmistuksesta Isossa-Britanniassa ja perusti sinne yrityksen nimeltä *The Fejes Patents Syndicate Ltd.* valvomaan patenttioikeuksiaan. Tämän jälkeen perustettiin *Ascot Motor and Manufacturing Co. Ltd.* autojen valmistusta varten. Hanke kuitenkin epäonnistui, sillä Britannian halpojen pikkuautojen markkinoita johtanut Austin pelkäsi asemansa puolesta ja onnistui estämään autojen sarjatuotannon käynnistämisen.

Useat Fejesin keksinnöt olivat edellä aikaansa ja monet niistä otettiin käyttöön vasta 1970-luvulta alkaen.

### Patentteja

Fejesin Yhdysvalloissa rekisteröidyt patentit:

## Lähteet

## Aiheesta muualla

* Fejesin suunnittelema lentokonemoottori: kuva 1 ; kuva 2
Nine (elokuva)

**Nine** on vuonna 2009 ensi-iltansa saanut Rob Marshallin ohjaama musikaalielokuva. *Nine* perustuu vuoden 1982 samannimiseen musikaaliin, joka puolestaan pohjautui Federico Fellinin osittain omaelämäkerralliseen elokuvaan 8½. Elokuvan ja musikaalin laulut ovat Maury Yestonin käsialaa. Elokuvan pääosissa nähdään Oscar voittajat Daniel Day-Lewis, Marion Cotillard, Nicole Kidman, Judi Dench, Penélope Cruz, Sophia Loren, Oscar-ehdokas sekä Golden Globe voittaja Kate Hudson sekä Grammy voittaja Fergie. 

Elokuva sai neljä Oscar-ehdokkuutta: paras naissivuosa (Penélope Cruz), paras lavastus (John Myhre, Gordon Sim), paras puvustus (Colleen Atwood) sekä paras laulu ("Take it all" Sävellys ja sanat Maury Yeston).  

## Juoni
Nine kertoo lähemmäs 50-vuotiaasta italialaisesta elokuvaohjaajasta Guido Continista. Meneillään on hänen uuden elokuvansa, "Italian", valmistelu ja kaikki inttävät mieheltä käsikirjoitusta. Tosiasiassa hän ei ole saanut kirjoitettua käsikirjoituksesta vielä sanaakaan. Hänen kaksi edellistä elokuvaansa ovat olleet täysiä floppeja ja nytkin elokuvan teko saa hänet hulluuden partaalle. 

Elokuvan lisäksi Guidon omakin elämä on täysin sekaisin. Naisia hänen ympärillään tuntuu olevan aivan liikaa, ja heistä tärkeimmän, hänen kauniin ja rakastavan vaimonsa Luisan, kärsivällisyys alkaa loppua.

## Näyttelijät

## Arvioita
Uuden Suomen Mikko Pielan mukaan *Fellinin ihailijalle uutuus on kauhistus: silkkaa eroottista hömppää. Todellinen epätoivo puuttuu ja sen mukana kaikki.*

Nyt-liitteen viisi kriitikkoa antoivat elokuvalle pistekeskiarvon 2,8.

## Lähteet

## Aiheesta muualla
* Virallinen sivu 
* 
* Allmovie
* Box Office Mojo
* Rotten Tomatoes
* Metacritic
Drew Carey

**Drew Allison Carey** (s. 23. toukokuuta 1958 Cleveland, Ohio) on yhdysvaltalainen näyttelijä ja koomikko. Carey on ollut pääroolissa televisiosarjassa *[[The Drew Carey Show]]*. Hän on toiminut *[[The Price is Right]]*- visailun juontajana Yhdysvaltojen versiossa vuodesta 2007 lähtien.

## Lähteet
Vovinam

**Vovinam** () on alkujaan  vietnamilainen kamppailulaji jota harjoitetaan sekä aseilla että ilman aseita, käsillä, kyynärpäillä ja jaloilla lyöden ja potkien. Se perustuu pehmeän ja kovan tasapainoon, ja sen tavoitteena on hyötyä vastustajan reaktion ennustamisesta. Laji on kehitetty Vietnamissa vuonna 1938. Sieltä se on levinnyt Australiaan, Aasiaan, Pohjois- ja Etelä-Amerikkaan sekä moneen Euroopan maahan.

## Lähteet

## Aiheesta muualla
Jugnu

**Jugnu** on intialaisen IIT Kanpur -yliopiston yhdessä Intian avaruustutkimusjärjestön (ISRO) kanssa rakentama nanosatelliitti, joka laukaistiin 12. lokakuuta 2011. Sen tarkoituksena on tehdä kaukokartoitusmittauksia. 

Satelliitissa on muistokapseli, joillaisia on tapana valaa talojen anturoihin. Kapselissa on lista yliopiston prosessoreiden meriiteistä.  Satelliitti painaa 3 kg ja sen särmän pituus on 34 cm.
 
## Lähteet
Loaded

**Loaded** voi tarkoittaa seuraavia asioita:
* *[[Loaded (kappale)|Loaded]]*, Cucci Manen ja V-Nastyn kappale
* *[[Loaded (peli)|Loaded]]*, vuonna 1996 ilmestynyt konsolipeli
* *[[Loaded (yhtye)|Loaded]]*, yhdysvaltalainen yhtye
* *[[Loaded (Brotha Lynch Hungin albumi)|Loaded]]*, Brotha Lynch Hungin albumi
* *[[Loaded (The Velvet Undergroundin albumi)|Loaded]]*, The Velvet Undergroundin albumi
* *[[Loaded (vuoden 1994 elokuva)|Loaded]]*, uusiseelantilaisen Anna Campionin ohjaama elokuva vuodelta 1994
* *[[Loaded (vuoden 2008 elokuva)|Loaded]]*, yhdysvaltalaisen Alan Paon ohjaama elokuva vuodelta 2008
* *[[Loaded (lehti)|Loaded]]*, brittiläinen miestenlehti
* *[[Loaded (Reckless Loven kappale)|Loaded]]* Reckless Loven kappale vuodelta 2020
Võ Bình Định

**Võ Bình Định** on alkujaan  vietnamilainen itsepuolustuslaji, jota harjoitetaan sekä aseilla että ilman aseita. Laji on peräisin Bình Địnhin maakunnasta.  Maakunnan jokaisessa piirikunnassa on lajin valmennuskeskuksia, ja siellä toimii lähes sata seuraa. Võ Bình Định -lajia kutsutaan joskus myös nimellä *Tay Son Kung Fu*. Sen synty yhdistetään usein Tay Sonin talonpoikaiskapinaan 1700-luvun lopulla.  

## Lähteet
Quán Khí Đạo

**Quán Khí Đạo** on alkujaan Kiinasta ja   Vietnamista lähtenyt kamppailulaji. Se on saanut nykyiset sääntönsä 1980-luvulla, mutta lajin takana ovat alueen kamppailulajiperinteet tuhansien vuosien takaa, kuten Shaolin.  Lajissa käytetään käsiä, jalkoja hyppyjä ja saksipotkuja.   Monet liikkeet on  nimetty eläinten mukaan.

## Lähteet
West Vancouver

**West Vancouver** on 42&nbsp;131 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja on yksi North Shoren alueen asuinalueista. West Vancouver rajoittuu idässä North Vancouverin kuntaan, etelässä Burrard Inletin vuonoon, lännessä Howe Sound -salmeen ja pohjoisessa sijaitsee Vaalipiiri A. Lähes kokonaan kunnan alueella sijaitseva Cypressin luonnonsuojelualue oli yhtenä kisapaikkana vuoden 2010 talviolympialaisissa. 

Kanadan läpi johtava Trans-Canada Highway kulkee kunnan lävitse North Vancouverista Horseshoe Bayssä sijaitsevaan satamaan, josta on autolauttayhteys Vancouverinsaarella sijaitsevaan Nanaimoon.

Alue oli alun perin osa North Vancouverin kuntaa, mutta erosi omaksi piirikunnakseen vuonna 1912.

## Historia

Alueella on asunut rannikon salisheihin kuuluneita sḵwx̱wú7mesh-intiaaneja arvioiden mukaan 1200-luvulta eaa. saakka. Ensimmäisenä eurooppalaisena alueen läpi purjehti vuonna 1791 espanjalainen tutkimusmatkailija José María Narváez. Hän purjehti Burrard Inletiin ja kartoitti pikaisesti joitakin tärkeimpiä pinnanmuotoja, kunnes jatkoi matkaansa kauemmaksi pohjoiseen. Vuotta myöhemmin brittiläinen George Vancouver kartoitti *[[HMS Discovery (1789)|HMS Discovery]]* -laivallaan samoja alueita huomattavasti laajemmin. Monet alueen paikat kantavat edelleen hänen nimeään. Hän käytti kaikkiaan kaksi vuotta Pohjois-Amerikan luoteisrannikon kartoittamiseen Washingtonista aina Alaskaan saakka.

Vuodesta 1869 alkaen metsäteollisuus on ollut tärkeä työllistäjä West Vancouverissa, ja tukkipuuta kuljetettiin runsaasti alueelta North Vancouveriin jalostettavaksi. 1880-luvulla alue oli myös suosittu virkistys- ja lomailualue Vancouverin asukkaille. Kolmas merkittävä työllistäjä alueella oli kalastus ja sen purkitus, joka sai alkunsa 1800- ja 1900-lukujen taitteessa.

West Vancouver irtautui North Vancouverin kunnasta omaksi piirikunnakseen 15. maaliskuuta 1912. Ensimmäiset kunnalisvaalit järjestettiin 6. huhtikuuta 1912. 

1930-luvun alussa kuuluisa irlantilainen Guinnessin panimon omistava Guinnessin suku näki alueen tuottavana sijoituskohteena ja hankki omistukseensa 19 km² maa-alueita kunnan alueelta. Kauppaan sisältyi lupaus Guinessin suvulta rakentaa alueelle tiestöä, siltoja, vesijohtoja, vesitorneja, koulu ja golfkenttä. Osittain tämän vuoksi kunta ei velkaantunut 1930-luvun laman aikana, toisin kuin monet muut alueen kunnat.

## Lähteet
Baleaarien sosialistien puolue

**Baleaarien sosialistien puolue** () on Baleaareilla toimiva Espanjan sosialistisen työväenpuolueen (PSOE) alueellinen puolue. Nykyinen puheenjohtaja on Teresa Riera.

## Aiheesta muualla
* http://www.psoe.es/ambito/islasbaleares/news/index.do
Gunnar de Frumerie

**Per Gunnar Fredrik de Frumerie** (20. heinäkuuta 1908 Nacka – 9. syyskuuta 1987 Täby) oli ruotsalainen säveltäjä ja pianisti. Hän oli arkkitehti Gustaf de Frumerien ja pianisti Maria o.s. Helledayn poika. Koti oli hyvin musikaalinen, ja de Frumerie sävelsi jo koulupoikana. 12-vuotiaana hän alkoi opiskella pianonsoittoa ja musiikinteoriaa Tukholman kuninkaallisessa musiikkikorkeakoulussa. Vuonna 1928 hän voitti kolme ensimmäistä palkintoa Hirschin pianoliikkeen sävellyskilpailussa. Hän jatkoi opintojaan Wienissä ja vuonna 1930 Pariisissa Alfred Cortot'n johdolla.

Hän työskenteli Tukholman musiikkikorkeakoulussa pianonsoiton opettajana 1945–1975.

## Tuotanto
De Frumerien sävellykset ovat teknisesti vaativia ja edustavat monia musiikinlajeja, mutta hänet muistetaan parhaiten pianotuotannostaan. Hänen tärkeimpiä esikuviaan olivat J. S. Bach, Johannes Brahms ja Claude Debussy, mutta myös Igor Stravinskin ja Arthur Honeggerin varhaistuotannon vaikutusta voi erottaa. Hänen varhaisteoksensa ovat edustavat usein barokkityyliä. De Frumerie voidaan rinnastaa uusklassikoihin, kuten Lars-Erik Larssoniin, Dag Wiréniin ja Wilhelm Peterson-Bergeriin.

De Frumerie sävelsi vuonna 1940 oopperan *Singoalla*, joka perustuu Viktor Rydbergin romaaniin. Hänet muistetaan myös romansseistaan, joiden sanat ovat usein Pär Lagerkvistin käsialaa.

Myös soolokonsertot muodostavat keskeisen teosryhmän: mm. 2 pianokonserttoa, viulukonsertto, klarinettikonsertto ja *Concertino* oboelle. De Frumerie muokkasi toisesta sellosonaatistaan konserton ja sitten siitä pasuunakonserton. Kyseinen konsertto oli de Frumerien viimeinen valmistunut sävellys, ja hän laati sen erityisesti ruotsalaiselle pasuunavirtuoosille Christian Lindbergille.

## Sävellyksiä
* Duo oboelle ja alttoviululle (1928)
* Pianokonsertto nro 1 (1929)
* Pianotrio nro 1 op. 7
* Muunnelmia ja fuuga pianolle ja orkesterille op. 11 (1932)
* Sarja op. 13b
* Pianokonsertto nro 2 op. 17 (1935)
* Viulukonsertto op. 19 (1936, uud. 1975–1976)
* Pianokvartetto nro 1 c-molli op. 23
* Sinfonisia muunnelmia op. 25 (1940–1941)
* Pianotrio nro 2 op. 45
* *Singoalla* (1940)
* Sellosonaatti nro 2 (1949)
* Konsertto kahdelle pianolle ja orkesterille op. 46 (1953)
* Divertimento klarinetille (tai alttoviululle) ja sellolle op. 63 (1966)
* Kymmenen muunnelmaa ruotsalaisesta kansanlaulusta alttoviululle ja kitaralle op. 69b (1977)
* *Musica per nove* (nonetto) op. 75 (1976)
* *Dante* lauluäänelle ja orkesterille op. 76 (1977)
* Sellokonsertto op. 81 (1984)
* Pasuunakonsertto op. 81 (postuumi)
* Sonaatti pasuunalle ja pianolle op. 81b (postuumi)
* Alkusoitto, aaria ja fuuga uruille

## Aiheesta muualla
*Gunnar de Frumerie (englanniksi)
Walter Newman

**Walter Newman** (1916 New York, New York &ndash; 14. lokakuuta 1993) oli yhdysvaltalainen käsikirjoittaja.

Ennen siirtymistään elokuvakäsikirjoitusten pariin Newman kirjoitti radioon muun muassa kuunnelmasarjoja *The Halls of Ivy* ja *[[Columbia Workshop]]*. Hän oli myös mukana kirjoittamassa *[[Gunsmoke]]n* pilottijaksoa.

Newman oli kolmesti ehdolla Oscar-palkinnon saajaksi. Ehdokkuudet tulivat käsikirjoituksista elokuviin *[[Tuhansien silmien edessä]]* (1951), *[[Paukkurauta-Kati]]* (1965) ja *[[Bronxin kapinallinen]]* (1978). Muihin Newmanin käsikirjoituksiin kuuluu muun muassa vuoden 1963 elokuva *[[Suuri pakoretki]]*, vaikkakin hän vaati poistamaan nimensä elokuvan lopputeksteistä riidan seurauksena.

## Lähteet

## Aiheesta muualla
* 
*
Wolgastin satamassa 15. kesäkuuta 1633

**Wolgastin satamassa 15. kesäkuuta 1633** () on ruotsalaisen taidemaalari Carl Gustaf Hellqvistin tekemä historiamaalaus. Teos on öljyvärimaalaus, ja se valmistui 1885. Se esittää edellisvuoden lopulla Lützenin taistelussa kuolleen Ruotsin kuninkaan Kustaa II Aadolfin ruumiin saattoa laivaan kuljetettavaksi edelleen Tukholmaan.

## Lähteet
Kuningas (albumi)

**Kuningas** on suomalaisen pop/rock-yhtye Cliftersin ensimmäinen studioalbumi vuodelta 1987. Levy on äänitetty Topsonic-studiolla ja sen on julkaissut Fazer Finnlevy -levy-yhtiö Kräk!-merkillä sarjanumerolla KRÄLP 35. Lisensoitu One Inch Rock Ky:ltä Levykannen on valmistanut Kirjapaino Erkki Kuronen.

Kappaleiden kaikki sanoitukset on tehnyt Jaana Rinne ja ne on painettu alkuperäisen LP-levyn levypussiin. Levyltä on julkaistu ainakin single *Kuningas* (KRÄK! KRÄKS 114). Albumi sisältää alkuperäismateriaalin lisäksi kolme cover-versiota, mm. The Kinks-yhtyeen kappaleen *[[Set Me Free]]* ja The Who -yhtyeen kappaleen *[[I Can't Explain]]*.

## Kappaleet

## Muusikot

* Jiri Nikkinen – kitara, laulu
* Luri Luokkala - basso, laulu
* Lare Murtomaa – kitara
* Petri Peevo   - kitara
* Sande Vettenranta - rummut
* Jami Haapanen - rummut: Hyvä bore, Paroni
* Timo Perälä, nyk. Nissinen - rummut: Yeah, mä sun tyrkky oon
* Petri Pesonen -huuliharppu: Yeah, mä sun tyrkky oon
Juokseva koira

**Juokseva koira** tai **Vitruviuksen kierukka** eli kierukkanauha on alun perin antiikin Kreikasta peräisin oleva koristeornamentti, joka muodostuu aaltoja muistuttavista spiraalimaisista kuvioista. Se on suosittu koristeaihe uusklassisessa arkkitehtuurissa. 

## Katso myös
*Meanderi

## Lähteet
*Paavo Castrén ja Leena Pietilä-Castrén: Antiikin käsikirja. Otava 2000. .
*Jyväskylän yliopisto - Taidehistorian sanasto

### Viitteet
Meanderi (taide)

**Meanderi** on alun perin antiikin Kreikassa friisinä tai reunakoristeena käytetty katkeamattomana nauhana jatkuva viivaornamenttikuvio. Se muistuttaa spiraalia, mutta on muodoiltaan suorakulmainen. Meanderi on saanut nimensä Fryygiassa virtaavan mutkittelevan Maiandrosjoen mukaan.

## Katso myös
*Juokseva koira

## Lähteet

## Aiheesta muualla
Áo tứ thân

**Áo tứ thân** on vietnamilainen perinteinen neliosainen naisten asu. Se on vanhempi kuin nykyisin suosittu áo dài. 

Asun neljä osaa ovat
* aamutakkimainen pitkä päällysmekko, usein ruskeansävyinen, joka muodostuu neljästä kangaskaitaleessa. Selkäkaitaleet on ommeltu yhteen, etupuolen kaitaleet solmitaan yhteen vyön kanssa ristiin.
* leveä huivimainen vyö
* alla käytettävä pitkä hame, yleensä musta
* aluspusero, tyypillisesti valkoinen tai vaaleanpunainen

Nykyisin áo tứ thânia käytetään lähinnä maan pohjoisosan kotiseutujuhlissa.

## Lähteet
Irenäus Eibl-Eibesfeldt

**Irenäus Eibl-Eibesfeldt** (15. kesäkuuta 1928 – 2. kesäkuuta 2018) oli itävaltalainen biologi. Hän tutki uransa ensimmäisinä vuosikymmeninä nisäkkäiden käyttäytymistä ja johti Unescon tutkimusmatkaa Galápagossaarilla. 1960-luvun puolivälissä hän siirtyi tutkimaan ihmisten käyttäytymistä kuten sitä, miten syntymästään asti kuurosokeat ilmaisevat itseään. Hän laajensi tutkimuksiaan myös antropologian alalle ja dokumentoi alkuperäiskansojen jokapäiväistä elämää ja rituaaleja eri puolilla maailmaa.

## Lähteet
Samuel Garman

**Samuel Walton Garman** (1843–1927) oli yhdysvaltalainen eläintieteilijä. Hän työskenteli Harvardin eläinmuseossa, ja luokitteli kaloja, varsinkin haita, mutta myös matelijoita ja sammakkoeläimiä. Nuoruudessaan hän osallistui luonnontieteellisille tutkimusmatkoille Pohjois-Amerikan länsiosissa, etsi fossiileja ja teki säähavaintoja puurajan yläpuolella. Hän pääsi Alexander Agassizin oppilaaksi ja seurasi tätä tutkimusmatkoille Karibialle.

## Lähteet
Issa Konare

**Issa Konare** (s. 25. tammikuuta 1980) on senegalilainen koripalloilija, joka edusti kaudella 2009–2010 Korisliigassa pelaavia Kouvoja. Konare on pelannut Senegalin maajoukkueessa vuosina 2003–2007.

## Pelaajaura
Jalkapalloa harrastanut Konare vaihtoi lajikseen koripallon 17-vuotiaana. Hän siirtyi Yhdysvaltoihin, jossa pelasi High Point Universityn joukkueessa. Tämän jälkeen hän pelasi kausien 2006–2009 aikana ABA-ammattilaisliigassa sekä Ranskan kakkossarjassa.

Konare siirtyi kaudeksi 2009–2010 Ruotsin pääsarjaa pelaavaan Jämtland Basketin joukkueeseen, jossa pelasi 33 ottelua 15,3 pisteen ja 10,3 levypallon keskiarvoilla. Huonosti kaudella menestyneen joukkueen menettäessä mahdollisuudet pudotuspeleihin, se oli valmis luopumaan senegalilaispelaajastaan. Niinpä Konare siirtyi helmikuun 2010 lopulla Korisliigan kärjessä olleeseen Kouvoihin tuuraamaan loukkaantunutta amerikkalaissentteriä Ross Neltneriä. Kouvot solmi Konaren kanssa runkosarjan loppuun asti kestävän sopimuksen.

## Lähteet
Jurla

**Jurla** () on kylä, maalaiskunta ja Jurlan piirin hallinnollinen keskus Permin aluepiiriin kuuluvassa Permin Komin piirikunnassa. Se sijaitsee Kosan sivujoen Lopvan varrella 34 kilometriä Kudymkarista pohjoiseen. Asukkaita on 4&nbsp;200 henkeä (vuonna 2002).

Kylä mainitaan ensimmäisen kerran vuonna 1719. Vuonna 1766 sinne rakennettiin kirkko. 1700-luvun lopusta lähtien Jurla oli Tšerdynin kihlakuntaan kuuluneen volostin ja vuodesta 1924 Jurlan piirin keskus.

Jurlassa toimii metsäteollisuus- ja rakennusyrityksiä. Palveluihin kuuluvat ala- ja keskikoulu, lasten luomistyön keskus, taidekoulu, vapaa-ajankeskus, kaksi kirjastoa, elokuvateatteri ja piirisairaala. Kylässä on historiallinen museo.

## Lähteet
Menippolainen satiiri

**Menippolainen satiiri** viittaa proosamuotoisiin satiireihin, jotka ovat luonteeltaan eeppisiä ja yhdistelevät useita eri pilkanteon kohteita romaanin kaltaiseksi satiiriseksi kertomukseksi. M. H. Abrams luokittelee menippolaisen satiirin epäsuoraksi satiiriksi, vastakohtanaan ensimmäisessä persoonassa esitetty suora kritiikki.

Satiirityyppi on saanut nimensä kreikkalaisesta kyynikkofilosofi Menippoksesta, joka kirjoitti vakavista aiheista pilaillen. Hänen sittemmin kadonneet teoksensa vaikuttivat Lukianokseen sekä roomalaiseen Marcus Terentius Varroon. Tällaisia satiireja kutsutaankin joskus myös *varrolaisiksi satiireiksi*. Filologit viittaavat *menippolaisilla satiireilla* ennen kaikkea proosamuotoisiin satiireihin, vastakohtanaan runomuotoiset satiirit, joita ovat kirjoittaneet muun muassa Juvenalis ja häntä jäljitelleet kirjailijat.

Menippolaisella satiirilla on merkittävä osa Mikhail Bakhtinin romaanin teoriassa. Hän lukee sen yhdeksi klassisista lajityypeistä muun muassa sokraattisen dialogin ohella. Bakhtinin tarkoittamassa merkityksessä ”menippolaisia” ovat muun muassa Voltaire, Denis Diderot ja E. T. A. Hoffmann.

## Menippolaisia satiireja
### Antiikin kirjallisuudessa

* Marcus Terentius Varro: 150 kirjaa menippolaisia satiireja, jotka ovat säilyneet vain lainauksina muissa teoksissa
* Seneca nuorempi: *[[Apocolocyntosis|Apocolocyntosis divi Claudii]]* (*Jumalallisen Claudiuksen kurpitsoiminen*)
* Petronius: *[[Satyricon]]*, erityisesti *[[Trimalchion pidot]]* – yhdistelee epiikkaa, tragediaa ja filosofiaa runo- ja proosamuodossa
* Apuleius: *[[Kultainen aasi]]* – yhdistelee menippolaista satiiria ja koomista romaania

### Myöhempiä esimerkkejä

* Thomas More: *[[Utopia]]* (1516)
* François Rabelais: *[[Gargantua ja Pantagruel]]* (1564) 
* *[[Satire Ménippée]]* eli *La Satyre Ménippée de la vertu du Catholicon d'Espagne* (1593)
* John Barclay: *Euphormionis Satyricon* (1605)
* Joseph Hall: *Mundus Alter et Idem* (1605)
* Robert Burton: *The Anatomy of Melancholy* (1621)
* Jonathan Swift: *[[Tynnyritarina]]* ja *[[Gulliverin retket]]*
* Voltaire: *[[Candide]]* (1759) 
* Thomas Love Peacock: *Nightmare Abbey* (1818) 
* Thomas Carlyle: *Sartor Resartus*
* Charles Kingsley: *[[Vellamon lapset]]*
* Lewis Carroll: *[[Liisa ihmemaassa]]*
* Aldous Huxley: *[[Elämän kontrapunkti]]* (1928) 
* Flann O’Brien: *[[Hullu kuningas puussa]]* (1939)
* Thomas Pynchon: *Painovoiman sateenkaari* (1976)

## Lähteet

## Kirjallisuutta

* 
* 
* 
* 
* Kivistö, Sari: ”Satiiri ja menippolainen satiiri”. Teoksessa 
* 
* 
* 
* 
* 
* Vignes, Jean: "Culture et histoire dans la Satyre Menippee". Teoksessa 
* 

## Aiheesta muualla

* Niemi-Pynttäri, Risto; et al.: Petronius ja menippolainen satiiri  Jyväskylän yliopisto, taiteiden ja kulttuurin tutkimuksen laitos
Paramount Television

**Paramount Television Studios** (aiemmin **Paramount Television**) on yhdysvaltalainen televisio-ohjelmien tuotantoyhtiö. Se aloitti toimintansa 1967. Sen edeltäjäyhtiö oli 1951 perustettu *[[Desilu Productions]]*. Yhtiö lopetti toimintansa 17. tammikuuta 2006, mutta se otettiin uudelleen käyttöön 4. maaliskuuta 2013. Sen seuraaja on CBS Television Studios.

## Merkittäviä Paramount Picturesin TV-sarjoja
Huom. Kaikkien tv-sarjojen oikeudet omistaa CBS Corporation ja CBS Paramount Television
### 1960-luku
* *[[Vaarallinen tehtävä (televisiosarja)|Vaarallinen tehtävä]]* (1966-73)
* *[[Star Trek|Star Trek: The Original Series]]* (1966-69)
* *[[The Brady Bunch]]* (1969-74)

### 1970-luku
* *[[The Odd Couple]]* (1970-75)
* *[[Star Trek|Star Trek: The Animated Series]]* (1973-75)
* *[[Onnen päivät]]* (1974-84)
* *[[Laverne ja Shirley]]* (1976-83)
* *[[Lemmenlaiva]]* (1977-86)
* *[[Ystäväni ulkoavaruudesta]]* (*Mork and Mindy*) (1978-82)
* *[[Taksi (televisiosarja|Taksi]]* (1978-83)

### 1980-luku
* *[[Solid Gold (television series)|Solid Gold]]* (1980-88)
* *[[Entertainment Tonight]]* (1981- )
* *[[Perhe on paras]]* (1982-89)
* *[[Cheers (televisiosarja)|Cheers]]* (1982-93)
* *[[Webster (televisiosarja)|Webster]]* (1983-89)
* *[[MacGyver]]* (1985-92)
* *[[Star Trek|Star Trek: The Next Generation]]* (1987-94)
* *[[Friday the 13th: The Series]]* (1987-90)
* *[[Maailmojen sota (televisiosarja)|Maailmojen sota]]* (1988-90)

### 1990-luku
* *[[Wings (TV series)|Wings]]* (1990-97)
* *[[Sightings]]* (1991-1997)
* *[[Indiana Jones Junior]]* (1992-93)
* *[[Star Trek: Deep Space Nine]]* (1993-99)
* *[[Frasier]]* (1993-2004)
* *[[Kunnian miehet (televisiosarja)|Kunnian miehet]]* (1995-2005)
* *[[Star Trek: Voyager]]* (1995-2001)
* *[[Seitsemäs taivas]]* (1996-2006)
* *[[Moesha]]* (1996-2001)
* *[[Sabrina, teininoita]]* (1996-2003)
* *[[The Sentinel (TV series)|The Sentinel]]* (1996-99)
* *Becker* (1998-2004)
* *[[Seven Days]]* (1998-2001)
* *[[Siskoni on noita]]* (1998-2006)

### 2000–
**[[One on One]]* (2001-2006)
**[[Star Trek: Enterprise]]* (2001-2005)
**[[Dr. Phil]]* (2002-2023)
**[[NCIS Rikostutkijat]]* (2003- )
**[[Unexplained mysteries|Unexplained Mysteries]]* (2003-2004)
**[[The Insider (TV newsmagazine)|The Insider]]* (2004-2017)
**[[Sex, Love & Secrets]]* (2005)
**[[Lapsuuteni luuserina]]* (2005-2009)
**[[South Beach (2006 TV series)|South Beach]]* (2006)
Aune Huotari

**Aune Annikki Huotari** (18. marraskuuta 1903 Viipuri – 27. joulukuuta 1932 Helsinki) oli suomalainen lastenkirjailija.

Aune Huotarin vanhemmat olivat kansanedustajat Anni ja Anton Huotari. Hän kirjoitti ylioppilaaksi Tampereen suomalaisesta yhteiskoulusta 1922 ja valmistui vuotta myöhemmin kansakoulunopettajaksi. Työskenneltyään vuoden opettajana hän aloitti historian opinnot Helsingin yliopistossa. Huotari oli Akateeminen Sosialistiseuran perustajajäseniä ja kuului pitkään sen johtokuntaan. Viimeiset vuotensa hän työskenteli Yhteiskunnallisen korkeakoulun kirjastonhoitajana. Huotari kirjoitti satuja ja tarinoita Suomen Työväen Raittiusliiton julkaisemaan *Sarastus*-lehteen ja vuonna 1931 niitä julkaistiin myös kirjana. Huotari kuoli keuhkotautiin Helsingin tuberkuloosisairaalassa.

## Teoksia
*

## Lähteet
* 
### Viitteet
Meripoika

**Meripoika** () on BBC:n tuottama dokumentti-tv-sarja vuodelta 1976. 10-osainen sarja kertoi elämästä brittiläisellä HMS Ark Royal (R09) -lentotukialuksella. Suomessa MTV:n kevätkaudellaan 1978 esittämä sarja muistetaan erityisesti Rod Stewartin esittämästä tunnuskappaleestaan *Sailing*.

## Lähteet
San Cristóbal (Galápagossaaret)

**San Cristóbal** on itäisin saari Ecuadorille kuuluvilla Galápagossaarilla. Saaren pohjoisosissa on eroosion kuluttamia tulivuoria, eteläosaa peittää rehevä kasvillisuus. Puerto Baquerizo Morenon kaupunki on Galapagosin toiseksi suurin taajama. Koska saarella on toinen Galapagoksen kahdesta lentokentästä, monet matkailijat käyvät siellä.
 
## Lähteet

## Aiheesta muualla
Erkka

**Erkka** on suomalainen miehen etunimi, yksi Erikin suomalaisista muunnelmista. Sitä on käytetty Erikin sekä tämän muun muunnelmien kutsumamuotona, ja virallisena etunimenä se on tunnettu viimeistään 1920-luvulta lähtien, mutta jäänyt melko harvinaiseksi. Etunimeksi sitä annettiin erityisesti 1980–1990-luvuilla, muttei kovin paljon silloinkaan, vaan noin 20 lapselle vuodessa. Vuoden 2019 loppuun mennessä nimi Erkka on annettu Suomessa noin 1&nbsp;110 miehelle ja muutamalle naiselle.

Vuodesta 2010 lähtien Erkan nimipäivä on 18. toukokuuta, joka vanhastaan on ollut myös Eerikin ja Erkin nimipäivä.

## Tunnettuja Erkka-nimisiä
* Erkka Filander, runoilija
* Erkka Gröhn, pesäpalloilija
* Erkka Heinä, jalkapallomaalivahti
* Erkka Kare, kirjailija
* Erkka Kettunen, *Edu Kettunen*, laulaja ja lauluntekijä
* Erkka Korhonen, kitaristi ja musiikkituottaja
* Erkka Koskinen, basisti
* Erkka Lehtola, kulttuuritoimittaja
* Erkka V. Lehtola, jalkapalloilija, jalkapallovalmentaja ja -kirjailija
* Erkka Leppänen, jääkiekkoilija
* Erkka Länsimies, jalkapalloilija
* Erkka Mattila, soutaja
* Erkka Maula, filosofi, tieteenhistorioitsija ja professori
* Erkka Mikkonen, toimittaja
* Erkka Nissinen, nykytaiteilija
* Erkka Petäjä, jalkapalloilija
* Erkka Railo, politiikan tutkija
* Erkka Seppälä, jääkiekkoilija
* Erkka Valkila, yritysjohtaja
* Erkka Westerlund, jääkiekkovalmentaja.

## Lähteet
Aaro Vallinmäki

**Aaro Juho Vallinmäki** (sukunimi aik. *Filander*; 21. kesäkuuta 1878 Laihia – 22. kesäkuuta 1932 Lehtimäki) oli suomalainen kanttori, kirjailija ja liikemies. 

Vallinmäen vanhemmat olivat Juho Filander ja Maria Jakku. Hänen vanhempi veljensä Aleksander Filander tunnettiin paremmin nimellä Santeri Alkio. Isä Juho Filander toimi käsityöläisenä, kauppiaana ja maanviljelijänä. Vuonna 1869 perhe muutti Istan torpasta Laihian Jakkukylään ja 1879 Juho Filander luopui maanviljelystä rakennettuaan liiketalon Laihian Ratikylään. Juho Filanderin kuoltua 1882 vanhin veli Santeri Alkio piti perheen kauppaa aina vuoteen 1904 saakka ja hän koulutti myös nuoremmat veljensä Aaron ja Aappon.

Aaro Vallinmäki meni naimisiin 1907 Miina Sunellin kanssa.

## Teoksia
* *Laulutaiteilija* : yksinpuhelu. Seuranäytelmiä n:o 43.   Karisto 1907, 2. painos 1909
* *Esitelmän päätyttyä* : vuoropuhelu. Huviohjelmien avuksi n:o 15.   Karisto 1910 (palkittu Suomen nuorison liiton vuorokeskustelukilpailussa 1909)
* *Juttuja : kuusi pilaesitelmää*. Huviohjelmien avuksi n:o 28.   Karisto 1910, 2. painos 1921, 3. painos 1932
* *Kylänkellot* : yksinäytöksinen pila. Seuranäytelmiä 105.   Karisto 1910, 2. painos 1918, 3. painos 1922, 4. painos 1928, 5. painos 1937, 6. painos 1946, 7. painos 1949, 8. painos 1954
* *Viisi pilaa*. Huviohjelmien avuksi n:o 31.    Karisto 1911
* *Pilajuttuja ja -esitelmiä*. Huviohjelmien avuksi n:o 36.   Karisto 1912
* *Miehell' on miehen luonto* : 2-näytöksinen pila. Edistysseurojen näytelmiä 8.    Lahti 1922
* *Pilakuvia ja vitsejä*, toimittanut Matti Meikäläinen. Matka- ja ajanvietelukemisto n:o 2.     Kirjataide, Helsinki 1922
* *Kellokeijujen karkelo* : satuja ja kertomuksia, kuvat piirtänyt Hilkka Finne. Lasten sarja n:o 3.     Kotikasvatusyhdistys, Helsinki 1923 
* *Ehtoopuoli Ellilässä : tärkeä kasvatuskysymys*. Kotikasvatusyhdistyksen ohjelmakirjasia 1.    Kotikasvatusyhdistys, Helsinki 1928
* *Vanha laulu : kuvasarja pirtin hämärissä*.   Vallinmäen kirjakauppa, Lehtimäki 1928
* *Hiilipiirtoja Lehtimäen seurakunnasta ja kunnasta*.    Vallinmäen kirjakauppa, Lehtimäki 1929, uusi näköispainos Lehtimäki-seura, Lehtimäki 1994
* *Kuu paistaa heliää*.   Vallinmäen kirjakauppa, Lehtimäki 1929
* *Pilapaloja iltama-ohjelmien välipaloiksi*, toimittanut Mikko Meikäläinen.   Vallinmäen kirjakauppa, Lehtimäki 1931
* *Kylänkellot kerhoilevat* : yksinäytöksinen pila. Seuranäytelmiä 326.   Karisto 1932, 2. painos 1947, 3. painos 1957
* *"Tässä" eli Lehtimäkeä sanoin ja kuvin*.    Vallinmäen kirjakauppa, Lehtimäki 1932, uusi näköispainos Lehtimäki-seura, Lehtimäki 1994

## Lähteet
* 
* Alkio-opisto : Santeri Alkion elämäkerta
Jusva

**Jusva** () on kylä, maalaiskunta ja Jusvan piirin hallinnollinen keskus Permin aluepiiriin kuuluvassa Permin Komin piirikunnassa Venäjällä. Se sijaitsee Invan sivujoen Jusvan varrella 26 kilometriä Kudymkarista itään. Asukkaita on 4&nbsp;700 henkeä (vuonna 2002).

Kylä mainitaan ensimmäisen kerran vuonna 1579. Vuonna 1647 se oli kirkonkylä, 1860-luvulta lähtien Solikamskin kihlakuntaan kuuluneen volostin ja vuodesta 1925 Jusvan piirin keskus.

Jusvassa toimii maatalousyrityksiä, meijeri, leipomo, metsäteollisuusyritys ym. Kylässä on keskikoulu, ammattikoulu, lasten luomistyön keskus, musiikkikoulu, piirin kulttuuritalo, kaksi kirjastoa ja kansatieteellinen museo.

## Lähteet
Kristin Bengtsson

**Gärd Kristin ("Kicki") Bengtsson** (s. 12. tammikuuta 1970 Tukholma) on ruotsalainen jalkapalloilija, joka on pelannut Ruotsin naisten jalkapallomaajoukkueessa 157 maaottelua. Bengtsson on ollut mukana kolmissa maailmanmestaruuskilpailuissa, vuosina 1995, 1999 ja 2003. Hän teki yhden maalin vuoden 1999 kisoissa Australiaa vastaan. Bengtsson on ollut myös kolmissa olympiakisoissa, vuosina 1996, 2000 ja 2004, sekä viisissä Euroopan-mestaruuskilpailussa, vuosina 1993, 1995, 1997, 2001 ja 2005.

## Seurat
* Djurgården/Älvsjö (2004–2008)
* Kopparbergs/Landvetter IF (2003)
* Malmö FF
* Carolina Courage, Yhdysvallat
* San Diego Spirit, Yhdysvallat
* Athene Moss, Norja
* Suzuyo Shimitzu, Japani
* Landvetter IF
* Öxabäcks IF
* Hammarby IF
* IFK Viksjö
* Viksjö IK

## Lähteet
*Kristin Bengtssonin profiili olympialaisissa 

### Viitteet
Eino Pakarinen

**Eino Isidor Pakarinen** (19. marraskuuta 1882 Joensuu – 11. maaliskuuta 1932 Kuopio) oli suomalainen runoilija. 

Pakarinen kirjoitti sanat Heino Kasken säveltämään *[[Karjalan marssi]]in*.

## Teoksia
* *Mutkaisilla poluilla*. Boman & Karlsson 1902
* *Juhlaruno Kuusjärven sankaripatsaan paljastustilaisuudessa 20 p:nä elokuuta 1922*.   Joensuu 1922
* *Juhlaruno Joensuun Sk. piirin, Joensuun Sk:n ja Lotta-Swärd paikallisosaston 10 vuotisjuhlaan 30 p:nä marraskuuta ja 1 p:nä joulukuuta 1927*. Joensuu 1927
* *Laulu ja elämä*. Liikepaino, Turku 1928
* *Sarkatakissa : säkeitä vapaudelle ja isänmaalle : lausuttavia runoja*. Iltamaohjelmistoa 5. Suojeluskuntain kustannus Oy 1928 

## Lähteet

* 
* Pohjoiskarjalaisten nykykirjailijoiden matrikkeli : Eino Pakarinen
Ortomyksovirukset

**Ortomyksovirukset** (Orthomyxoviridae) on virusten heimo, johon kuuluvat influenssa A, influenssa B ja influenssa C, thogotovirus, quaranjavirus ja isavirus. Ne ovat yksijuosteisia, negatiivisäikeisiä RNA-viruksia. 

”Myksovirus”-nimi viittaa viruksen kykyyn tarttua musiiniin. Myksoviruksiin luettiin iso joukko erilaisia vaipallisia viruksia, jotka pystyvät kiinnittymään solun pinnan glykoproteiinireseptoreihin. Myksovirukset jaettiin sittemmin ortomyksoviruksiin ja paramyksoviruksiin rakenteellisten ja replikaatiomekanismeihin liittyvien erojen perusteella.

## Lähteet

## Aiheesta muualla
*Laji.fi: Orthomyxoviridae
*ViralZone: Orthomyxoviridae 
*National Center for Biotechnology Information (NCBI): Orthomyxoviridae, taxonomy
K. Emil Sipinen

**Karl Emil Sipinen** (13. maaliskuuta 1873 Laukaa – 6. joulukuuta 1932 Helsinki) oli suomalainen kansakoulunopettaja ja lastenkirjailija. 

Sipisen isä David Sipinen toimi kauppiaana Äänekoskella. Karl Emil Sipinen valmistui kansakouluopettajaksi Jyväskylän seminaarista ja toimi opettajana Tampereella.

Karl Emil Sipinen oli naimisissa opettaja Matilda Veijon kanssa. Heidän poikansa Veikko Emil Sipinen (k. 1944) oli mainospiirtäjä joka suunnitteli etiketit Koskenlaskija- ja Viola-juustopakkauksiin. Veikko Sipisen poika on arkkitehti Arto Sipinen.

## Teoksia
* *Eläintarinoita* ; kuvittanut F. G. Åander.    Valistus 1925

## Lähteet
* 
* Liisa Maria Hänninen : Arto Sipinen Jyväskylän yliopiston uudisrakennusten arkkitehtinä 1969-2000. Taidehistorian pro gradu, Taiteiden ja kulttuurin tutkimuksen laitos, Jyväskylän yliopisto 2002, s. 11-12
Ennakkoratkaisu

**Ennakkoratkaisu** tarkoittaa seuraavia asioita:

* ennakkopäätös, prejudikaatti
** ennakkoratkaisu (Euroopan unioni), Euroopan unionin tuomioistuimen tekemä päätös ennakkoratkaisupyynnön perusteella
* ennakkoratkaisu (verotus), Suomen verohallinnon tekemä päätös verotuksesta säännöstulkinnan ennakoimiseksi